सिर कटी लाश की नहीं हुई शिनाख्त, पोस्टमार्टम कराया
एनएच-71फ्लाईओवर रामगढ़ कट के बीच मिली सिर कटी लाश मामले में मृतक की पहचान नहीं हो पाई है। शुक्रवार को पुलिस ने उसकी शिनाख्त के प्रयास किए लेकिन सफलता नहीं मिल सकी। मृतक के फिंगर प्रिंट्स आदि लेकर मधुबन लेबोरेट्री भेजे जाएंगे। फिंगर प्रिंट मैचिंग से पहचान करने के प्रयास होंगे।
मामले की जांच कर रहे एएसआई मुखत्यार ने बताया कि शुक्रवार को मृतक का पोस्टमार्टम कराया गया। शव को शिनाख्त के लिए शव गृह में रखा गया है। अभी पहचान नहीं हो पाई है लेकिन, इसके लिए कोशिश की जा रही है। गुरुवार को पुलिस को सूचना मिली थी कि एनएच-71 फ्लाईओवर के पास एक 36 साल के युवक का शव पड़ा हुआ है। मृतक के धड़ से सिर गायब था। पुलिस को आशंका है कि कहीं और हत्या कर शव यहां फेंका गया था।
hin_Deva hin_Deva hin_Deva